Matthew Arnold

Matthew ARNOLD (24a de Decembro 1822 – 15a de Aprilo 1888) estis angla poeto kaj kulturkritikisto kiu laboris kiel lernejinspektisto. Li estis la filo de Thomas Arnold, fama estro de Rugby School, kaj frato de kaj Tom Arnold, literatura profesoro, kaj William Delafield Arnold, romanisto kaj kolonia administristo. Matthew Arnold estis karakterizita kiel saĝverkisto, nome tipo de verkisto kiu admonas kaj instruas la leganton pri siatempaj sociaj aferoj. Landow, George. Elegant Jeremiahs: The Sage from Carlyle to Mailer. Ithaca, New York: Cornell University Press, 1986.  Li laboris kiel lernejinspektisto dum 35 jaroj, kaj subtenis la koncepton de ŝtat-regulata mezlerneja edukado.Oxford illustrated encyclopedia. Judge, Harry George., Toyne, Anthony. Oxford [England]: Oxford University Press. 1985–1993. p. 22. ISBN 0-19-869129-7. OCLC 11814265. 

 Kariero 
maldekstre|eta|Karikaturo fare de James Tissot publikigita en Vanity Fair en 1871.
En 1849, li publikigis sian unuan libron de poezio, The Strayed Reveller. En 1850 lia amiko William Wordsworth mortis; Arnold publikigis siajn "Memorial Verses" pri la maljuna poeto en Fraser's Magazine. In 1852, Arnold publikigis sian duan volumon de poemoj, Empedocles on Etna, and Other Poems. En 1853, li publikigis Poems: A New Edition, elektorikolto el la du pli fruaj volumoj notinde ekskludante Empedocles on Etna, sed aldonante novajn poemojn, Sohrab and Rustum kaj The Scholar Gipsy. En 1854, Poems: Second Series aperis kiel nova elektorikolto en kiu li inkludis la novan poemon, Balder Dead.

Arnold estis nomumita Profesoro de Poezio en Oksfordo in 1857, kaj li estis la unua en tiu posteno kiu faris siajn prelegojn en angla anstataŭ en Latino."Archived copy". Arkivita el la originalo en 23a de Julio 2014. Alirita la 16an de Julio 2014.  Li estis re-elektita en 1862. On Translating Homer (1861) kaj komencaj pensoj kiujn Arnold transformis en Culture and Anarchy estis inter la fruktoj de liaj oksfordaj prelegoj. Culture and Anarchy, la ĉefa verko de Arnold en socia kritikismo (kaj unu el la malmultaj pecoj de lia prozo ankoraŭ presatas) estis publikigita en 1869. Literature and Dogma, la ĉefa verko de Arnold pri religia kritikismo aperis en 1873. En 1883 kaj 1884, Arnold turneis en Usonon kaj Kanadon"Literary Gossip". The Week : A Canadian Journal of Politics, Literature, Science and Arts. 1. 1: 13. 6a de Decembro 1883.  kaj faris prelegojn pri edukado, demokratio kaj Ralph Waldo Emerson. Li estis elektita Eksterlanda Honora Membro de la Usona Akademio de Artoj kaj Sciencoj en 1883."Book of Members, 1780–2010: Chapter A" (PDF). American Academy of Arts and Sciences. Alirita la 25an de Aprilo 2011. 

Pro sia laboro kiel lernejinspektisto, li devis multe veturi per trajno kaj tre bone konis la socion de centra Anglio.

 Elektita verkaro 
 Poezio 
 Stanzas in Memory of the Author of "Obermann" (1849)
 The Strayed Reveller, and Other Poems (1849)
 Empedocles on Etna, and Other Poems (1852)
 Sohrab and Rustum (1853)
 The Scholar-Gipsy (1853)
 Stanzas from the Grande Chartreuse (1855)
 Memorial Verses to Wordsworth
 Rugby Chapel (1867)
 Thyrsis (1865)

 Prozo 
 Essays in Criticism (1865, 1888)
 Culture and Anarchy (1869)
 Friendship's Garland (1871)
 Literature and Dogma (1873)
 God and the Bible (1875)

 Notoj 

Kategorio:Britaj poetoj
Kategorio:Anglaj anglikanoj
Kategorio:Anglaj eseistoj
Kategorio:Anglaj literaturkritikistoj
Kategorio:Membroj de la Usona Akademio de Artoj kaj Sciencoj